一坐低即刻要Order飲品黎消消暑！
香桃梳打有淡淡桃的甜和香味，配搭冰凍嘅梳打水，味道中規中矩啦。
魚皮燒至微焦香脆，令魚肉保持著嫩滑多汁，不過比較多幼骨。
四色刺身：三文魚、油甘魚、帶子同埋甜蝦。兩個字講晒：鮮甜！
牛小排牛味香濃，肉質鮮嫩，點燒肉汁最夾。
牛舌芯厚切，很容易就可以燒至外脆內軟，香口而又不失肉汁，點少少檸檬汁食超級好味！
錦爽雞皮脆肉嫩，點檸檬汁或者岩鹽都好夾。
本想嗌埋甜品，不過食完個燒肉Set已經很飽了。
岩鹽的店員服務很好，又坐得舒服自在，食物質數仲幾高添，用餐體驗真係一流，值得再黎幫襯。